ai4bharat/Pralekha huggingface dataset:
وزیراعظم کا دفتر
وزیر اعظم نے بابا صاحب امبیڈکر یاترا – بھارت گورَو ٹرین کی ستائش کی
وزیر اعظم جناب نریندر مودی نے بابا صاحب امبیڈکر یاترا- بھارت گورَو ٹرین چلانے کی پہل قدمی کی ستائش کی ہے، جسے امبیڈکر جینتی کے موقع پر گذشتہ روز مرکزی وزیر جناب جی کشن ریڈی نے جھنڈی دکھاکر روانہ کیا تھا۔
وزیر کے ٹوئیٹ کے جواب میں وزیر اعظم مودی نے ٹوئیٹ کیا:
’’ڈاکٹر بابا صاحب امبیڈکر کی زندگی سے جڑے اہم پہلوؤں اور مقامات کو اجاگر کرنے کی ایک قابل ستائش کوشش۔‘‘
خواتین اور بچوں کی ترقیات کی وزارت
خواتین اور بچوں کی ترقی کی وزارت نے ڈبہ بند خوراک کی صنعتوں کی وزارت کے ساتھ مفاہمت نامے پر دستخط کئے
نفٹیم خواتین صنعت کاروں کے قومی آرگینک فیسٹول کا اہتمام کرے گا
نئی دہلی،27؍نومبر:خواتین اور بچوں کی وزارت نے خواتین اور بچوں کی ترقی اور ٹیکسٹائل کی مرکزی وزیر محترمی اسمرتی زوبن ایرانی اور ڈبہ بند خوراک کی صنعتوں کی مرکزی وزیر ہر سمرت کور بادل کی موجودگی میں آج نئی دہلی میں ڈبہ بند خوراک کی صنعتوں کی وزارت کے ساتھ ایک مفاہمت نامے پر دستخط کئے۔ ڈبلیو سی ڈی کی وزارت کے سیکریٹری روندر پنور نے اس مفاہمت نامے پر دستخط کئے ، جبکہ ڈبہ بند خوراک کی صنعتوں کی وزارت کی طرف سے سیکریٹری محترمہ پشپا سبرامنیم نے دستخط کئے۔
اس موقع پر اظہار خیال کرتے ہوئے محترمہ اسمرتی زوبن ایرانی نے نامیاتی کھیتی میں مصروف خواتین صنعت کاروں کو اوپر اٹھانے کے لئے ڈبلیو سی ڈی کی وزارت کے ساتھ شامل ہونے کے لئے ڈبہ بند خوراک کی صنعتوں کی وزیر کا شکریہ ادا کیا۔ محترمہ ایرانی نے کہا کہ یہ کوشش وزارتوں اور محکموں میں صلاحیت سازی اور مرتکز کے عمل کو مستحکم کرنے پر حکومت کی توجہ کی عکاسی کرتی ہے، تاکہ عوام کی خدمت کی جاسکے۔ وزیر موصوف نے مزید کہا کہ اس سے خواتین صنعت کاروں کو مُدرا اور اسٹارٹ اَپ جیسی حکومت کی مالی اسکیموں سے جوڑنے میں بھی مدد ملے گی اور عالمی مارکیٹ میں مقابلہ کرنے کے لئے درکار ضرورتیں پوری ہوں گی۔
ڈبلیو سی ڈی کی وزارت خواوتین صنعت کاروں کے لئے ایک سالانہ پروگرام قومی نامیاتی فیسٹول کو شروع کررہی ہے، تاکہ ہندوستانی خواتین صنعت کاروں اور کسانوں کی حوصلہ افزائی کی جاسکے ، جس سے وہ خریداروں کے ساتھ جڑ سکیں۔ اس طرح انہیں مالی شمولیت کے ذریعے انہیں با اختیار بنایا جاسکے گا اور ہندوستان میں آرگینک فوڈ پیداوار کو بھی فروغ دیا جاسکے گا۔
دونوں وزارء نے اتفاق کیا کہ یہ پروگرام پوری طرح منظم ہوگا اور فوڈ ٹیکنالوجی انٹرپرینیور شپ اور مینجمنٹ ، کنڈلی، سونی پت، ہریانہ کے قومی انسٹی ٹیوٹ کے ذریعے اہتمام کیا گیا ہے، جو ڈبہ بند خوراک کی وزارت کے تحت ایک تعلیمی ادارہ ہے۔
مفاہمت نامے کے تحت ڈبلیو سی ڈی کی وزارت پروگرام کا انعقاد کرنے کے لئے وائس چانسلر  کو فنڈ منتقل کرے گی، جو ڈبلیو سی ڈی کی وزارت کی جانب سے جاری کئے گئے فنڈز کے عیوض مالی سال کے آخر میں یوٹی لائزیشن سرٹیفکیٹ فراہم کرے گا۔
وزارت دفاع
وزیر دفاع راج ناتھ سنگھ نے دہلی کینٹ میں تھل سینا بھون کا سنگ بنیاد رکھا
نئی دہلی،21؍فروری،وزیر دفاع جناب راج ناتھ سنگھ نے آج دہلی کینٹ میں فوج کے نئے صدر دفتر ’’تھل سینا بھون‘‘ کا سنگ بنیاد رکھا۔ اس موقع پر سپاہیوں سے خطاب کرتے ہوئے جناب راج ناتھ سنگھ نے کہا کہ فوج کے ساتھ ساتھ فوجی امور کے محکمے کے تمام شعبے ایک ہی چھت کے نیچے آجائیں گے اور دفاع سے متعلق امور سے مؤثر طور پر نمٹنے کے علاوہ اجتماعی طور پر قومی سکیورٹی کے لئے کام کیا جاسکے گا۔ انہوں نے مزید کہا کہ نئی عمارت گراں قدر وسائل کی بچت میں اہم رول ادا کرے گی اور انتظامی امور میں تعاون کرے گی۔ وزیر دفاع نے نئی عمارت کے سنگ بنیاد کو اس تحریک کا وسیلہ قرار دیا جو ملک کے عوام کو ہمارے سپاہیوں کے ذریعے دی گئی قربانیوں کو یاد دلائے گی۔
جناب راج ناتھ سنگھ نے ملک کی تعمیر کے تئیں مسلح افواج کے اہلکاروں کے گراں قدر تعاون کو یاد کرتے ہوئے کہا کہ بھارت مسلح افواج کے سپاہیوں کے ذریعے دی گئی قربانیوں کی وجہ سے آج سب سے طاقتور ملک کے طور پر ابھرا ہے۔ انہوں نے امید ظاہر کی کہ نئی عمارت نہ صرف فوج کے اہلکاروں اور سول ڈیفنس کے عملے کے لئے ایک قلعہ ثابت ہوگی بلکہ عوام کو نئے جوش ولولے کے ساتھ نئے اہداف حاصل کرنے کے لئے تحریک بھی دے گی۔
وزیر دفاع نے مسلح افواج کے درمیان اشتراک اور تال میل کی اہمیت کو اجاگر کرتے ہوئے اس بات پر زور دیا کہ چیف آف ڈیفنس اسٹاف کی تقرری اور فوجی امور کے محکمے کی تشکیل اس سلسلے میں اٹھائے گئے اقدامات میں شامل ہیں۔ انہوں نے اس اعتماد کا اظہار کیا کہ یہ اشتراک ملک کی فوجی صلاحیتوں میں اضافہ کرنے میں مدد دے گی اور دفاع سے متعلق امور سے نمٹنے میں زیادہ تال میل پیدا ہوگا۔
39 ایکڑ کے رقبے میں مجوزہ عمارت کو ایک کثیر منزلہ سبز عمارت کے طور پر تیار کیا جائے گا جس میں مربوط مسکن کے تجزئے کے لئے گرین ریٹنگ کا طریقہ اپنایا جائے گا۔ آفس کمپلیس اور پارکنگ کے لئے 7.5 لاکھ مربع میٹر رقبے میں تعمیر کی جائے گی۔
اس عمارت میں ، جس کے 5 سال میں مکمل ہونے کی امید ہے، سکیورٹی کے اہلکاروں کے لئے رہائشی کمپلیس اور دفاتر کے علاوہ بنیادی سہولیات موجود ہوں گی۔فوج اور سول کے تقریبا 1700 افسران اور 1300 ذیلی عملے کو نئی عمارت میں رکھا جائے گا۔ فی الحال فوج کا صدر دفتر ساؤتھ بلاک میں سینا بھون ، آر کے پورم کے ہٹ مینٹس ایریا ، شنکر وہار اور دیگر علاقوں میں پھیلا ہوا ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-868
(Visitor Counter : 87
بندرگاہوں، جہاز رانی اور آبی راستوں کی وزارت
وزیراعظم 11جنوری 2020 کو کولکاتا کے دوروزہ سرکاری دورے پر جائیں گے
چار تجدید شدہ تاریخی عمارات ملک و قوم کے نام وقف کریں گے
کولکاتا پورٹ ٹرسٹ کے 150ویں یوم تاسیس میں شرکت کریں گے
کولکاتا پورٹ ٹرسٹ کے ریٹائرڈ اور موجودہ ملازمین کی پنشن ضروریات کی تکمیل کریں گے
کولکاتا پورٹ ٹرسٹ کے ریٹائرڈ بزرگ ملازمین کو مبارک باد دیں گے
وزیراعظم جناب نریندر مودی 11 جنوری 2020 کو کولکاتا کے دو روزہ سرکاری دورے پر جائیں گے۔ جناب مودی کا یہ دورہ 12 جنوری 2020 تک جاری رہے گا۔
تاریخی عمارتیں قوم کے نام وقف کریں گے
وزیراعظم 11 جنوری 2020 کو کولکاتا کی چار تجدید شدہ تاریخی عمارات ملک وقوم کے نام وقف کریں گے۔
ان چار تجدید شدہ عمارتوں میں اولڈ کرنسی بلڈنگ دی بیل ویڈرے ہاؤس، دی میٹ کاف ہاؤس اوردی ویکٹوریا میموریل ہال۔ مرکزی وزارت ثقافت نے ان چاروں شاندار تاریخی عمارتوں اور ان کے صحن کی تجدید نو کی ہے۔
حکومت ہند کی وزارت ثقافت وزیراعظم جناب نریندر مودی کی ہدایت پر مختلف میٹروشہروں کی تاریخی یادگاری عمارتوں کے نواح میں واقع ثقافتی مقامات کو فروغ دے رہی ہے۔ان میٹرو شہروں میں کولکاتا، دہلی، ممبئی، احمدآباد اور وارانسی کو اس پروجیکٹ کے تحت فروغ دیا جارہاہے۔
کولکاتا پورٹ ٹرسٹ کی 150 ویں تقریبات
وزیراعظم جناب نریندر مودی اس موقع پر کولکاتا پورٹ ٹرسٹ کے 150 ویں یوم تاسیس کی تقریبات میں بھی شرکت کریں گے۔ یوم تاسیس کی یہ تقریبات 11 اور 12 جنوری 2020 کو اہتمام کی جائیں گی۔
اس موقع پر وزیراعظم جناب نریندرمودی کولکاتا پورٹ ٹرسٹ کے سبکدوش اور موجودہ ملازمین کے پنشن فنڈ میں ہونے والے نقصان کی بھرپائی کے لیے آخری قسط کے طور پر 501 کروڑ روپے کا چیک پیش کریں گے۔
بعد ازاں ایک یادگار تقریب میں وزیراعظم جناب نریندر مودی کولکاتا پورٹ ٹرسٹ کے دو قریب ترین ملازمین کو مبارک باد پیش کریں گے۔
وزیراعظم اس تقریب کے دوران بندرگاہ کاترانہ بھی جاری کریں گے۔ جناب مودی بندرگاہ کی اصل گودی کے مقام پر 150 سالہ یادگاری تنصیب کی ایک تختی کی بھی نقاب کشائی کریں گے۔ وزیراعظم نیتاجی سبھاش ڈرائی ڈاک میں کوچین-کولکاتا شپ ریپیر یونٹ کے بحری جہازوں کی مرمت کی جدید بنائی گئی فیکٹری کا افتتاح بھی کریں گے۔
جناب نریندر مودی کارگو کی بلارکاوٹ نقل وحمل اور اس کے لیے درکار وقت کو کم کرنے کی خاطر کولکاتا ڈاک سسٹم کے او پی ٹی کے ریلوے کے بنیادی ڈھانچے کو وقف کریں گے اور مکمل ریک ہینڈلنگ فیسلٹی کا افتتاح بھی کریں گے۔
وزیراعظم کے او پی ٹی کے ہلدیا ڈاک کمپلیکس میں برتھ نمبر تین کو مشینی بنانے کا آغاز کریں گے۔ اور دریا کے دہانے کی ترقی کی مجوزہ اسکیم کا آغاز کریں گے۔
وزیراعظم سندربن کی 200 قبائلی طالبات کے لیے کوشل وکاس کیندر اور پریتی لتا چھاتری آواس کا افتتاح کریں گے۔ اس پروجیکٹ کو کے او پی ٹی نے سندر بن کے گوسابا میں پورانچل کلیان آشرم کے ساتھ شروع کیا ہے جو اکھل بھارتیہ ون واسی کلیان آشرم سے الحاق شدہ ہے۔
۔۔۔۔۔۔۔۔۔۔۔
م ن ۔س ش۔ ن ا۔
U-147
(Visitor Counter : 65
عملے، عوامی شکایات اور پنشن کی وزارت
پنشن یافتگان کی شکایتوں کے ازالہ کیلئے کال سینٹر
نئی دہلی،18؍ جولائی ۔شمال مشرقی ریاستوں کی ترقی کے مرکزی وزیر مملکت  نیز وزیراعظم کے دفتر، عملہ، عوامی شکایات، پنشن، جوہری توانائی اور خلاء کے وزیر مملکت ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں اطلاع فراہم کی کہ20 جون 2019 کو مرکزی حکومت کے پنشن یافتگان کے لئے ایک کال سنٹر کا افتتاح عمل میں آیا۔ 12جولائی 2019 کی تاریخ تک اس کال سنٹر کے ذریعے موصولہ شکایتوں کی کل تعداد 762 ہے۔ اس سلسلے میں ایک بیان، جس میں کال سنٹر کے ذریعے زمرہ وار موصولہ شکایتوں کی کُل تعداد اور آن لائن سی پی ای این جی آر اے ایم ایس پورٹل کے ذریعے ان شکایات کو حل کرنے کے لئے متعلقہ وزارت /محکمے کوکارروائی کیلئے آگے بھیجنے سے متعلق تمام امور کا ذکر ہے، درج ذیل ہے۔
متعلقہ وزارت / محکمہ/ ادارہ کے ذریعہ موصولہ /حل کی گئی شکایتوں کی کل تعداد اس طرح ہے:
|
||
|
زمرہ
|
|
کل تعداد
|
|
بند کئے گئے معاملات کی تعداد
|
|
I.
|
|
پنشن / فیملی پنشن اور ریٹائرمنٹ کےدیگر فوائد میں تاخیر یامنظوری میں غلطی
|
|
178
|
|
42
|
|
II.
|
|
پنشن کے بقایہ جات اور ریٹائرمنٹ کے دیگر فوائد کی عدم ادائیگی
|
|
115
|
|
36
|
|
III.
|
|
نظر ثانی شدہ پنشن / فیملی پنشن / پنشن ادائیگی کیلئے حکم نامہ
|
|
236
|
|
79
|
|
IV.
|
|
سروس کیلئے کوالیفائی سے متعلق امور
|
|
0
|
|
0
|
|
V.
|
|
ڈی اے / ڈی آر کی عدم ادائیگی اور ڈی اے سے متعلق امور کا انضمام
|
|
10
|
|
1
|
|
VI.
|
|
طبی سہولتوں سے متعلق امور
|
|
36
|
|
8
|
|
VII.
|
|
ساتویں سی پی سی معاملات
|
|
78
|
|
22
|
|
VIII.
|
|
جی پی ایف/ سی پی ایف
|
|
1
|
|
0
|
|
IX.
|
|
خودمختاراداروں /تنظیموں تک پنشن اسکیم کی توسیع
|
|
0
|
|
0
|
|
X.
|
|
سروس سے متعلق دیگر امور جیسے تنخواہ کو مختص کرنا، ایم اے سی پی
|
|
17
|
|
7
|
|
XI.
|
|
غیر معمولی پنشن
|
|
19
|
|
4
|
|
XII.
|
|
پنشن کی نئی اسکیم
|
|
1
|
|
0
|
|
XIII.
|
|
دیگر
|
|
71
|
|
18
|
||
|
میزان
|
|
762
|
|
217
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م ع ۔ک ا
U- 3229
(Visitor Counter : 41
سماجی انصاف اور تفویض اختیارات کی وزارت
معذور افراد کو بااختیار بنانے کےمحکمہ نے دیوانگجنوکو امداد اور معاون آلات کی تقسیم کے لئے ’سماجک ادھیکارکتا شیور‘ کا اہتمام کیا
اسکیم کے تحت 44.48 لاکھ روپے مالیت کے 737 ایڈز اور معاون آلات مدھیہ پردیش میں 409 دیوانگجنو کو تقسیم کئے جائیں گے
نئی دہلی،14فروری 2022/ معذور افراد کو باختیار بنانے کے محکمے نے المکو  کے تعاون سے حکومت کی سماجی انصاف اور تفویض اختیارات وزارت کی اے ڈی آئی پی اسکیم کے تحت ’دیوانگجن‘ کو ایڈز اور معاون آلات کی تقسیم کے لئے ایک ’سماجک ادھیکارتکا شیور‘ کا اہتمام کیا ہے اور مدھیہ پردیش میں نیواری میں 15 فروری 2022 کو صبح11 بجے ضلع انتظامیہ اسٹیڈیم، شاسکیہ اوچتر مدھیامک ودیالیہ نمبر 2 میں ان آلات کو تقسیم کیا جائے گا۔
سماجی انصاف اور تفویض اختیارات کے مرکزی وزیر ڈاکٹر وریندر کمار تقریب کے مہمان خصوصی ہوں گے اور اپنی موجودگی کے ساتھ اس موقع کو رونق بخشیں گے۔ جناب انل جین ایم ایل  اور ڈاکٹر ششوپال یاد ایم ایل اے  تقریب کی صدارت کریں گے۔
جناب رنجن سہگل ، سی ایم ڈی ا، المکو ، لفٹننٹ کرنل پی کے دوبے  جنرل منیجر  المکو اور ضلع انتظامیہ، نیواری کے دیگر سینئر حکام بھی تقریب کے دوران موجود ہوں گے۔
معذوری کے مختلف زمروں کے مجموعی طور پر 737 آلات اور امدادی آلات جن کی مالیت 44.48 لاکھ روپے ہے، مدھیہ پردیش کے نیواری ضلع میں پہلے سے شناخت شدہ 409 دیوانگجنو میں مفت تقسیم کئے جائیں گے۔
ش ح۔ ش ت۔ج
Uno-1619
(Visitor Counter : 91
بہت چھوٹی، چھوٹی اور درمیانی صنعتوں کی وزارت
بہت چھوٹی اورچھوٹی صنعتوں سے متعلق کلسٹرترقیاتی پروگرام  کانفاذ کیاجارہاہے تاکہ کلسٹر طریقہ کار اختیارکرتے ہوئے بہت چھوٹی اورچھوٹی صنعتوں  کی جامع ترقی کے مقصد سے ان کی پیداواریت اورمقابلہ آرائی کی صلاحیت میں اضافہ کیاجاسکے
ایم ایس ایم ای کی وزارت ، مہاراشٹر سمیت پورے ملک میں بہت چھوٹی اورچھوٹی صنعتوں سے متعلق کلسٹرترقیاتی پروگرام  پرعمل درآمدکررہی ہے ۔ اس اسکیم کامقصد ، مالی امداد کے ذریعہ کلسٹرطریقہ کاراختیارکرتے ہوئے ، بہت چھوٹی اورچھوٹی صنعتوں  کی جامع ترقی کی غرض سے ان کی پیداواریت اور مقابلہ آرائی کی صلاحیت میں اضافہ کیاجاسکے ، جبکہ حکومت ہند ، موجودہ کلسٹرس میں مشترکہ سہولتوں کے مراکز  کے قیام اورنئے /موجود صنعتی علاقوں کی جدیدکاری /زمین جائیداد /ہموارکئے گئے /فیکٹری کمپلیکسز کے قیام کی غرض سے مالی امداد فراہم کرتی ہے ۔
ایم ایس ایم ای کی وزارت ، روایتی صنعتوں کی پیداواریت اورمقابلہ آرائی کی صلاحیت میں اضافہ کرنے کے مقصد سے ، روایتی صنعتوں کے احیاء کے لئے فنڈ س کی اسکیم  بھی نافذ کررہی ہے۔ وزارت کلسٹرس کے اندر روایتی صنعتوں اور دستکاروں نیز کاریگروں کے پروگراموں کا انعقاد کرتی ہے تاکہ ان کی طویل مدتی ہمہ گیریت کے لئے معاونت فراہم کی جاسکے ۔
ایم ایس ای ۔ سی ڈی پی ، مانگ پرمبنی مرکزی شعبے کی ایک اسکیم ہے ، جس کے تحت حکومت ، کلسٹرس میں ضروریات کے مطابق ، مشترکہ سہولتوں کے مراکز  کے قیام ، اوربنیادی ڈھانچہ کی ترقی  سے متعلق پروجیکٹوں کے قیام /جدیدکاری کی غرض سے تجاویز فراہم کرتی ہے ۔
اسفورتی  بھی مانگ پرمبنی مرکزی شعبے کی ایک اسکیم ہے جس کا مقصد ملک کے مختلف النوع اورمتنوع علاقوں کی روایتی صنعتوں کا احاطہ کرناہے ۔ اس اسکیم کے تحت ، جن صنعتوں کا احاطہ ابھی تک نہیں کیاگیاہے، انھیں ترجیح دی جائےگی ۔ اس کے علاوہ نئے اضلاع ،جن میں زیادہ منافع والی روایتی صنعتیں بھی شامل ہیں ، کوبھی ترجیح دی جائے گی ۔ نوڈل ایجنسیوں کے نیٹ ورک کے ذریعہ ملک کے سبھی علاقوں سے تجاویز کی حوصلہ افزائی کی جاتی ہے۔ان نوڈل ایجنسیوں میں این ای آر ، پہاڑی علاقے ، قبائلی علاقے اورامنگوں سے بھرپور اضلاع بھی شامل ہیں ۔ ان پروجیکٹوں کو اسکیم کے رہنماخطوط کے مطابق ، ان کی خوبیوں ، حکمت عملی ، پروجیکٹ کے قابل عمل ہونے اور دستکاروں اورکاریگروں پران کے اثرات وغیرہ کی بنیاد پرمنظوری دی جائے گی ۔
مہاراشٹر میں ایم ایس ای-سی ڈی پی کے تحت مشترکہ سہولتوں کے مراکز کے قیام کے لئے 30پروجیکٹوں کی منظوری دی گئی ہے ۔ جن میں سے 14پروجیکٹ مکمل کئے جاچکے ہیں ۔
جبکہ ، اسفورتی کے تحت ، مہاراشٹر میں 27کلسٹرس کی منظوری دی گئی ہے اوران میں سے 16کلسٹرس میں کام کاج شروع ہوگیاہے اور وہ مصروف عمل ہوگئے ہیں ۔
درخواستوں کو حتمی شکل دینے سے متعلق کئی اقدامات کو سادہ اورآسان بنایاگیاہے ، تاکہ ، نئی رہنماہدایات کے مطابق ، ایم ایس ای –سی ڈی پی کے تحت پروجیکٹوں کی منظوری کے ساتھ ساتھ ان کے مصروف عمل ہونے میں تیزی لائی جاسکے ۔
اسفورتی کے تحت ، اسفورتی کلسٹرس کے نفاذ کے لئے وقت کی حدتین سال تھی جسے مارچ ، 2020سے کم کرکے 12تا18 ماہ کردیاگیاہے ۔
بہت چھوٹی ، چھوٹی اوردرمیانہ درجے کی صنعتوں کے وزیرمملکت جناب بھانوپرتاپ سنگھ ورما نے راجیہ سبھا میں ایک تحریری جواب میں یہ اطلاع فراہم کی ہے ۔
کانکنی کی وزارت
منرل ایکسپلوریشن کارپوریشن لمیٹیڈ  نے خون عطیہ کیمپ کا انعقاد کیا
'آزادی کے امرت مہوتسو' کے ایک حصے کے طور پر کیمپ کا انعقاد کیا گیا
نئی دہلی:25؍اگست،2021۔ وزارت کانکنی، حکومت ہند کے تحت منی رتن مرکزی سیکٹر کی سرکاری کمپنی  منرل ایکسپلوریشن کارپوریشن لمیٹیڈ  نے آزادی کا امرت مہوتسو مناتے ہوئے حال ہی میں روٹری کلب آف ناگپور کے اشتراک سے ایک خون کے عطیہ کیمپ کا انعقاد کیا۔ اس کیمپ کا اہتمام ایم ای سی ایل کے گروکول کارپوریٹ آفس میں کیا گیا۔
خون عطیہ کیمپ کا افتتاح ایم ای سی ایل کے دیگر سینیئر افسران کے ساتھ چیرمین اور منیجنگ ڈائریکٹر ڈاکٹر رنجیت رتھ نے کیا۔ اپنے افتتاحی خطاب میں ڈاکٹر رتھ نے بڑی آبادی کے پس منظر میں ایسے کیمپوں کی ضرورت پر زور دیا۔ انہوں نے اطمینان کا اظہار کیا کہ ایم ای سی ایل غربت کی سطح سے نیچے زندگی بسر کرنے والے لوگوں کے لیے کام کر رہا ہے۔ اس کیمپ میں ایم ای سی ایل کے ملازمین/افسران نے جوش و خروش سے حصہ لیا۔ کیمپ میں ایم ای سی ایل کے 50 سے زائد ملازمین نے خون کا عطیہ دیا۔ ڈاکٹر رتھ نے اپنے خیالات کا اظہار کرتے ہوئے کہا کہ "میں کیمپ کو کامیاب بنانے کے لیے لائف لائن بلڈ بینک کے ڈاکٹروں اور روٹری کلب کے ممبران کا شکریہ ادا کرتا ہوں۔"
ش ح۔م ع۔ ع ن
U NO:8277
(Visitor Counter : 143
وزارت دفاع
رکشا منتری جناب راج ناتھ سنگھ نئی دہلی میں وزارت دفاع کے ’چنتن شیویر‘ کی صدارت کریں گے
رکشا منتری جناب راج ناتھ سنگھ 6 جولائی 2023 کو نئی دہلی میں وزارت دفاع کے ایک روزہ ’چنتن شیویر‘ کی صدارت کریں گے۔ یاد رہے کہ گزشتہ ماہ محکمہ دفاع، دفاعی پروڈکشن کےمحکمے ، فوجی امور کے محکمے ، سابق فوجیوں کی بہبود کے محکمے  اور دفاعی تحقیق اور ترقی کی تنظیم  نے الگ الگ ذہن سازی کے سیشنز کا اہتمام کیا، جس کے دوران انہوں نے اہم مسائل اور اپنی پیداواری صلاحیت کو بڑھانے کے طریقوں پر تبادلہ خیال کیا۔ محکموں نے کئی موضوعات کی نشاندہی کی تھی، جن پر ممتاز موضوعاتی ماہرین نے افسران سے خطاب کیا اور اپنی بصیرت کا اظہار کیا۔
رکشا منتری ذہن سازی کے سیشنوں کے نتائج کا جائزہ لیں گے اور ان بحثوں کےنتیجے میں حاصل ہونے والی سفارشات کو نافذ کرنے کے طریقوں پر بات چیت کریں گے۔ رکشا راجیہ منتری جناب اجے بھٹ، چیف آف ڈیفنس اسٹاف جنرل انیل چوہان، چیف آف آرمی اسٹاف جنرل منوج پانڈے، ڈیفنس سکریٹری جناب گریدھر ارمانے اور وزارت دفاع کے دیگر سینئر سول اور فوجی افسران بھی دن بھر چلنےوالی میٹنگ میں شرکت کریں گے۔
ان سیشنوں کے دوران جن موضوعات کا احاطہ کیا گیا، وہ حسب ذیل ہیں:
محکمہ دفاع
- قومی سلامتی کے لئے سائبر سیکیورٹی چیلنجز
- قومی سلامتی کے لیے جامع نقطہ نظر
- کارکردگی کا آڈٹ
- سینک اسکول ایجوکیشن سسٹم
- دفاعی حصولیابی میں صلاحیت سازی
دفاعی پروڈکشن کا محکمہ
- پروڈکشن اور دفاعی برآمدات میں اضافہ
- آتم نربھارت میں اضافہ: ملک میں ساز و سامان تیار کرنے کے لئے آئندہ لائحہ عمل
- صنعتی ایکو سسٹم اور ہنر مند افرادی قوت
- مساوی مواقع کی فراہمی میںاضافہ
- کوالٹی سے متعلق اصلاحات
فوجی امور کا محکمہ
- انسانی وسائل کے پہلوؤں کو مربوط اور بہتر بنانا
- زیادہ سے زیادہ ہم آہنگی کے حصول کے لیے تربیتی اور آپریشنل مسائل
- اسٹریٹجک ڈومین کے دائروں میں مسلح افواج کی جدید کاری اور صلاحیت میں اضافہ
- نوآبادیاتی طریقوں اور فرسودہ قوانین کی شناخت اور خاتمے کے اقدامات
- مسلح افواج کے کام کاج میں ملک کی اپنی اخلاقیات اور طور طریقوں کوی مزید شمولیت
سابق فوجیوں کی بہبود کا محکمہ
- ’بہتر پنشن خدمات اور سابق فوجیوں کے لیے دیگر فلاحی اقدامات کے لیے اسپرش کا فائدہ اٹھانا‘
- ’سابق فوجیوں کے ذریعے مائیکرو انٹرپرائزز کے آغاز کے لیے ملازمت کی اہلیت کو بہتر بنا کر اور انٹرپرینیورشپ کو فروغ دے کر سابق فوجیوں کی آبادکاری‘
- ’سابق فوجیوں کی صحت کی خدمات میں بہتری‘
ڈیفنس ریسرچ اینڈ ڈیولپمنٹ آرگنائزیشن 
- ڈی آر ڈی او - اکیڈمیا پارٹنرشپ: مواقع اور چیلنجز
- دفاعی آر اینڈ ڈی کے ساتھ صنعت کو مربوط کرنا
- صنعت اور اکیڈمیا کے اندر دفاعی آر اینڈ ڈی کو متحرک کرنا
۔۔۔۔۔۔۔۔۔۔۔
ش ح۔ا گ۔ن ا۔
U-6789
(Visitor Counter : 44
امور داخلہ کی وزارت
مرکزی وزیر داخلہ نے کووڈ۔ انیس وبا سے لڑنے میں اپنا بے مثال تعاون اور قربانی دینے پر کورونا بہادروں کو سلام پیش کیا
مرکزی وزیر داخلہ جناب امت شاہ نے آج کورونا بہادروں کو اس وبا سے لڑنے میں ان کے بے مثال تعاون اور قربانی کے لئے انہیں سلام پیش کیا۔
جناب شاہ نے ایک ٹویٹ میں کہا ، "ہندوستان اپنے بہادر کورونا وارئیرس کو سلام پیش کرتا ہے۔ میں آپ کو یقین دلاتا ہوں کہ مودی سرکار اور پورا ملک آپ کے شانہ بشانہ کھڑا ہے۔ ملک کو کورونا سے نجات دلا کر ہمیں چیلنجوں کو مواقع میں بدلنا ہے اور ایک صحت مند ، خوشحال اور مضبوط ہندوستان بنا کر دنیا کے لئے مثال پیش کرنی ہے۔ جئے ہند۔
آج ہندوستان کی مسلح افواج کے ذریعہ کورونا بہادروں کی مختلف طریقوں سے عزت افزائی کی گئی جس کی ستائش کرتے ہوئے وزیر داخلہ نے کہا ، "ہندوستانی مسلح افواج کے ذریعہ ڈاکٹروں ، پولیس ، نیم فوجی دستوں اور دیگر بہادروں کی مختلف طریقوں سے عزت افزائی کے مناظر دل کو چھو لینے والے ہیں۔ ان بہادروں نے جس بہادری سے کورونا سے لڑائی لڑی ہے وہ یقینا قابل احترام ہے‘‘۔
ہندوستانی مسلح افواج نے آج نیشنل پولیس میموریل پر کورونا کی وبا سے لڑنے والے بہادر فوجیوں کو گلہائے عقیدت پیش کئے ۔ اس پر جناب شاہ نے اپنے ٹویٹ میں کہا ، "بھارت جس بہادری کے ساتھ کورونا وائرس سے لڑرہا ہے ، وہ واقعی قابل تعریف ہے۔ آج تینوں مسلح افواج نے اس وبا سے لڑنے والے بہادر فوجیوں کو نیشنل پولیس میموریل پر گلہائے عقیدت پیش کئے۔ اس مشکل وقت میں پورا ملک اپنے بہادر فوجیوں اور ان کے اہل خانہ کے ساتھ کھڑا ہے‘‘۔
تعاون کی وزارت
کثیر ریاستی برآمداتی امداد باہمی سوسائٹی کے فوائد
امداد باہمی کے وزیر جناب امت شاہ نے راجیہ سبھا میں ایک سوال کے تحریری جواب میں بتایا کہ حکومت ہند نے کثیر ریاستی برآمداتی امداد باہمی سوسائٹیز  قانون ، 2002 کے تحت ایک نیشنل کوآپریٹو ایکسپورٹ لمیٹڈ  قائم کی ہے۔ ابتدا سے لے کر اعلیٰ سطح تک کی امدادباہمی کی سوسائٹیاں، جو برآمدات میں دلچسپی رکھتی ہیں، اس کی رکن بننے کی اہل ہیں۔ یہ سوسائٹی بھارت کے امداد باہمی کے شعبے کے تحت، دستیاب اضافی اشیاء کو ملک کی جغرافیائی حدوں سے باہر وسیع تر بازاروں تک رسائی مہیا کرکے انہیں برآمد کرنے پر توجہ مرکوز کرے گی۔اس طرح، پوری دنیا میں بھارت کی امداد باہمی سے وابستہ مصنوعات وخدمات کی مانگ میں اضافہ ہوگا اور ایسی مصنوعات وخدمات کے لیے بہترین ممکنہ قیمتیں حاصل کی جاسکیں گی۔ اس سے مختلف سرگرمیوں کے ذریعے برآمدات کو فروغ حاصل ہوگا جن میں پروکیورمنٹ، ذخیرہ ، ڈبہ بندی ، مارکیٹنگ، برانڈنگ، لیبلنگ، پیکیجنگ، سرٹیفیکیشن، ریسرچ اینڈ ڈویلپمنٹ وغیرہ اور کوآپریٹو سوسائٹیز کے ذریعہ تیار کردہ تمام قسم کے سامان اور خدمات کی تجارت شامل ہے۔ یہ سوسائٹی، رقوم کا بندوبست، تکنیکی رہنمائی فراہم کرنے، تربیت اور صلاحیت سازی میں مدد، مارکیٹ انٹیلی جنس کا نظام تیار کرنے اور اسے برقرار رکھنے، متعلقہ سرکاری اسکیمیں نافذ کرنے اور ایسی کوئی دوسری سرگرمیاں شروع کرنے میں بھی مدد کرے گی جن سے امدادباہمی شعبےاور دیگر متعلقہ اداروں سے برآمدات میں اضافہ ہوگا۔ یہ سوسائٹی امدادباہمی کی مختلف برآمدات سے متعلق اسکیموں اور حکومت ہند کی مختلف وزارتوںومحکموں کی پالیسیوں کے فوائد حاصل کرنے میں بھی مدد کرے گی ۔ سوسائٹی کوآپریٹو سیکٹر میں تیار کی جانے والی زائد اشیاء اور خدمات کی برآمدات میں اضافہ کرنے میں مدد کرے گی، اس طرح، "میک ان انڈیا" کو فروغ حاصل ہوگا اور 'آتم نر بھر بھارت' کی طرف پیش قدمی ہوگی ۔ اس سے امداد باہمی کے ذریعہ جامع ترقی کے ماڈل کی بنیاد پر "سہکار سے سمردھی" کے مقصد کو حاصل کرنے میں مدد ملے گی جہاں متعلقہ فریقوں کو اپنے سامان اور خدمات کی برآمدات کے وسیلے سے بہتر قیمتیں مل سکیں گی اور تیار کی جانے والی فاضل اشیا سےمنافع بھی حاصل ہوگا۔
مرکزی کابینہ کی طرف سے منظوری دیئے جانے کے ساتھ ہی امدادباہمی کی وزارت نے کثیر ریاستی امداد باہمی سوسائٹیز قانون، 2002 کے تحت نیشنل کوآپریٹو آرگنکس لمیٹڈ  اور بھارتیہ بیج سہکاری سمیتی لمیٹڈ  قائم کیا ہے۔ امداد باہمی کے نیٹ ورک کے ذریعے ملک میں بالترتیب معیاری اور تصدیق شدہ بیجوں کا استعمال کیا جائے گا۔
بھارتیہ بیج سہکاری سمیتی لمیٹڈ کوآپریٹیو کے ذریعے بھارت میں معیاری بیجوں کی پیداوار کو بڑھانے میں مددملے گی جس سے درآمد شدہ بیجوں پر انحصار کم ہوگا، زراعت کی پیداوار میں اضافہ ہوگا اور دیہی معیشت کو فروغ حاصل ہوگا۔ ابتدا سے لے کر اعلیٰ سطح تک تمام کوآپریٹو سوسائٹیز اس کی رکنیت کی اہل ہیں۔ سوسائٹی حکومت ہند کی مختلف وزارتوں کی مختلف اسکیموں اور پالیسیوں کا فائدہ اٹھاتے ہوئے بیجوں کی تینوں قسموں یعنی بریڈر، فاؤنڈیشن اور پی اے سی ایس کے ذریعے، تصدیق شدگی ، جانچ، سرٹیفیکیشن، حصولی، پروسیسنگ، اسٹوریج، برانڈنگ، لیبلنگ اور پیکیجنگ پر توجہ مرکوز کرے گی۔ اس سے امدادباہمی کے جامع ترقی کے ماڈل کے ذریعے "سہکار سے سمردھی" کے مقصد کو حاصل کرنے میں بھی مدد ملے گی، جہاں ارکان کو معیاری بیجوں کی پیداواراور عمدہ پیداوار سے بہتر قیمتیں حاصل ہوسکیں گی ۔
وزارت خزانہ
سی جی ایس ٹی دلی کے ٹیکس چوری مخالف شعبے نے 241 کروڑ روپے کے جی ایس ٹی دھوکہ دہی کا پتہ لگایا، ایک گرفتار
نئی دہلی، 26دسمبر2019، سی جی ایس ٹی دلی ساؤتھ کمشنریٹ کے ٹیکس چوری مخالف شعبے نے آج یہاں جعلی انوائس تیار کرنے اور جی ایس ٹی فراڈ ایک اور معاملے کو پکڑا ہے اور جس میں سرکار ی خزانے کو دھوکہ دینے کے ایک نئے طریقے کا انکشاف ہوا ہے۔اس سلسلے میں 120 سے زیادہ اندراجات پائے گئے ہیں جن میں اب تک 1600 کروڑ روپے کے جعلی انوائس تیار کرکے 241 کروڑ روپے کے ٹیکس کی چوری کی گئی ہے۔
جانچ سے ایک منظم ریکٹ کا پتہ چلا ہے جو جعلی فرمیں تیار کرنے ، جعلی انوائس جاری کرنے اور ٹیکس کریڈٹ تیار کرنے اور انہیں بھنانے کےلئے جعلی ای وے بل تیار کرنے کے کام میں لگا ہوا تھا۔
اس سلسلے میں اصلی مجرم کو آج سی جی ایس ٹی ایکٹ 2017 کی دفعہ 69 کےضابطوں کے تحت گرفتار کیا گیا اور آج ہی جوڈیشیل مجسٹریٹ کے سامنے پیش کیا گیا اور اس کو 10 دن کی عدالتی حراست میں بھیج دیا گیا۔ریکٹ چلانے والے ملزم نے کئی لوگوں کے شناختی دستاویزات تک غیر قانونی طور پر رسائی حاصل کرکے متعدد فرمیں تیار کی تھیں۔
جانچ کرنے والوں کی ایک ٹیم کے ذریعہ جعلسازی کے ایک نئے طریقے کا پردہ فاش کیا گیا ہے۔ اس ٹیم نے ہندوستان بھر میں کمپنیوں کے جال کا پردہ فاش کرنے کےلئے کئی ہفتے مسلسل کام کیا۔ملزم کے مقام سے اس کے خلاف الیکٹرانکس شہادتیں بھی برآمد کی گئی ہیں۔
۔۔۔۔۔۔۔۔۔۔۔
م ن۔ ا گ۔ن ا۔
U- 6049
(Visitor Counter : 57
وزیراعظم کا دفتر
وزیراعظم نے پیرالمپکس کھیلوں میں کانسے کا تمغہ حاصل کرنے پر تیز انداز ہرویندر سنگھ کو مبارکباد دی
نئی دہلی، 3 ستمبر 2021، وزیراعظم جناب نریندر مودی نے ٹوکیو میں ہونے والے پیرالمپکس کھیلوں میں کانسے کا تمغہ جیتنے پر تیز انداز ہرویندر سنگھ کو مبارکباد پیش کی۔
ایک ٹوئٹ میں وزیراعظم نے کہا :
’’تیر انداز ہرویندر نے شاندار تیر اندازی کا مظاہرہ کیا ۔ انہوں نے اعلی سطح کی ہنر مندی اور عزم کا مظاہرہ کیا ، جس کے نتیجے میں وہ تمغہ حاصل کرنے میں کامیاب رہے۔ تاریخی کانسے کا تمغہ جیتنے پر انہیں مبارکباد۔ مجھے ان پر فخر ہے۔ آنے والے وقت میں ان کے لئے نیک خواہشات#Paralympics #Praise4Para ‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-8626
(
ریلوے کی وزارت
ریلوے میں خاتون انجن ڈرائیور
نئی دہلی،11مارچ :ریلو یز نیز تجارت و صنعت کے وزیرجناب پیوش گوئل نے ایک سوال کے تحریری جواب میں آج لوک سبھا کو بتایاکہ ریلوے بھرتی بورڈ  کے ذریعہ مرکزی روزگارنوٹیفیکیشن  نمبر 2018/01کے تحت اسسٹنٹ لوکو پائلت  کے لئے بنائے گئے پینل میں سال 2020-2019  تک شامل کی گئی خواتین کی کل تعداد 1280ہے ۔
|
|
No.
|
|
ریاست کانام
|
|
سال 2020-2019 کے دوران  اے ایل پی کے لئے پینل میں شامل کی گئی خاتون امیدواروں کی تعداد
|
|
1
|
|
آندھراپردیش
|
|
131
|
|
2
|
|
آسام
|
|
4
|
|
3
|
|
بہار
|
|
122
|
|
4
|
|
چنڈی گڑھ
|
|
2
|
|
5
|
|
چھتیس گڑھ
|
|
41
|
|
6
|
|
دہلی
|
|
20
|
|
7
|
|
گجرات
|
|
5
|
|
8
|
|
ہریانہ
|
|
26
|
|
9
|
|
ہماچل پردیش
|
|
2
|
|
10
|
|
جموں وکشمیر
|
|
1
|
|
11
|
|
جھارکھنڈ
|
|
70
|
|
12
|
|
کرناٹک
|
|
12
|
|
13
|
|
کیرالا
|
|
145
|
|
14
|
|
مدھیہ پردیش
|
|
53
|
|
15
|
|
مہاراشٹر
|
|
117
|
|
16
|
|
اڈیشہ
|
|
37
|
|
17
|
|
پڈوچیری
|
|
2
|
|
18
|
|
پنجاب
|
|
7
|
|
19
|
|
راجستھان
|
|
71
|
|
20
|
|
تمل ناڈو
|
|
43
|
|
21
|
|
تلنگانہ
|
|
33
|
|
22
|
|
تلنگانہ
|
|
2
|
|
23
|
|
اتراکھنڈ
|
|
8
|
|
24
|
|
اترپردیش
|
|
216
|
|
25
|
|
مغربی بنگال
|
|
110
|
|
کل میزان
|
|
1280
(Visitor Counter : 39